**TÁJÉKOZTATÓ**

**a 2016. augusztus 24-i képviselőtestületi ülésen elhangzott**

**interpellációkra tett intézkedésekről**

**Dr. Hadnagy Ádám képviselő-testületi tag**

* lakossági kérést tolmácsolva kátyúzást kér a Vasútmellék utcában a 21. és 31. szám között.

*Városgondnokság a kátyúzást 2016. szeptember 30-ig elvégzi.*

**Auer Miklós képviselő-testületi tag**

* a nyár elejétől az internetnek köszönhetően jó és rossz információk is megjelennek a migráns helyzettel kapcsolatban. Kéri a lakosság rendszeres tájékoztatását a migráns helyzetről, mikor, hányan jönnek, és meddig lesznek. Kéthetente adhatna egy tájékoztatást a polgármester, annak ellenére, hogy ez nem az ő feladata lenne, hiszen a tábor a Belügyminisztérium tulajdona, de biztosan van befolyása erre.

*Bebes István polgármester helyben megválaszolta a kérdést.*

**Ferencz Gyula képviselő-testületi tag**

* kérdezi, hogy a Spar kereszteződés hogy áll.

*Bebes István polgármester helyben megválaszolta a kérdést.*

**Tompa László képviselő-testületi tag**

* a költségvetésben szereplő városi kamera vásárlása és felszerelése 24,7 millió forintot tesz ki. Többen kérdezik, hogy ezek a kamerák hova lettek felszerelve. Pletyka szinten hallani, hogy ez az összeg meg sem érkezett az önkormányzathoz.

*Bebes István polgármester helyben megválaszolta a kérdést.*

Körmend, 2016. szeptember 12.

Forró Szilvia irodavezető s.k. Sövegjártó Zoltán intézményvezető s.k.